**Iniţiator**

**JUDEŢUL MUREŞ (**nu produce efecte juridice)\*

**MUNICIPIUL TÂRGU MUREŞ PRIMAR,**

**Serviciul Public Administraţia Domeniului Public Soós Zoltán**

**Biroul juridic**

**Nr. 89446/11189/13.12.2021**

 **REFERAT DE APROBARE**

**privind modul de acordare a facilităților/gratuităților la transportul public în comun pentru persoanele vârstnice, pensionarii cu domiciliul în Târgu Mureș**

 Temeiul legal al proiectului de hotărâre inițiat îl constituie dispozițiile art.1 alin.(4) din Legea nr.17/2000 privind asistența socială a persoanelor vârstnice, republicată cu modificările și completările ulterioare ale art.17 și alin.(1) lit.i) și ale art.19 1 din Legea nr.92/2007 a serviciilor publice de transport persoane în unitățile administrativ –teritoriale cu modificările și completările ulterioare ale art.77 alin.(1) din legea nr.263/2010 privind sistemul unitar de pensii publice, precum și ale Hotărârii nr.95 privind aprobarea bugetului rectificat al municipiului Târgu Mureș.

 Având în vedere faptul că de la modificarea și completarea Hotărârii Consiliului Local nr. 43/2008 privind acordarea de înlesnirii la transportul urban de calatori pentru pensionarii din Târgu Mureș punctul de pensie s-a majorat este necesar a aproba cresterea valorii de 2500 lei(inclusiv) reprezentând plafonul maxim al pensiei până la care cetățenii municipiului Târgu Mureș beneficiază de abonament de calatorie gratuit la transportul public de calatori.

 Finanțarea cheltuielilor pentru categoriile de persoane beneficiare de facilități pentru transportul public local de persoane pe raza adminitrativ teritorială a municipiului Târgu Mureș se asigură de la bugetul local al municipiului Târgu Mureș potrivit art. 15 alin. (1) şi (2) şi ale art. 17 din Normele – cadru din 12 decembrie 2007 privind stabilirea, ajustarea şi modificarea tarifelor pentru serviciile de transport public local de persoane, aprobate prin Ordinul nr. 272/2007 emis de preşedintele Autorităţii Naţionale de Reglementare pentru Serviciile Comunitare de Utilităţi Publice: „Art.15 (1) *Acoperirea financiară a costului călătoriilor efectuate de persoanele care beneficiază, potrivit legii, de gratuitate la legitimaţiile de călătorie individuale se asigură din bugetul de stat, din bugetele locale sau din bugetele altor instituţii stabilite prin lege. (2) Acoperirea influenţelor financiare rezultate din reduceri de tarif la legitimaţiile de călătorie individuale pentru serviciul de transport public local de persoane, aprobate pentru anumite categorii de persoane de către autorităţile administraţiei publice locale implicate, sau acoperirea diferenţelor dintre costurile înregistrate de operatorul de transport public local de persoane/transportatorul autorizat pentru efectuarea serviciului şi sumele efectiv încasate ca urmare a vânzării legitimaţiilor de călătorie individuale se asigură din bugetele locale ale comunelor, oraşelor, municipiilor sau ale judeţelor, după caz, sub formă de compensaţii financiare, până la nivelul acoperirii cheltuielilor totale suportate de operator pentru îndeplinirea obligaţiilor de serviciu public plus un profit rezonabil.*

 Creșterea prețurilor în toate domeniile vieții economico-sociale si în special al prestărilor de servicii, au consecințe nefavorabile asupra costului vieții pentru toate categoriile de persoane, ceea ce impune identificarea unor soluții pe plan local pentru asigurarea unei bune protecții sociale.

  În contextul celor menționate și având în vedere modificările legislative survenite supunem aprobării Consiliului Local proiectul de hotărâre anexat.

**Aviz favorabil al**

**Administraţiei Domeniului Public**

**Ing. Gedӧ Istvan**

**Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art 129, art 139 OUG Codul administrativ**

**R O M Â N I A Iniţiator**

**JUDEŢUL MUREŞ Proiect**

**CONSILIUL LOCAL MUNICIPAL TÂRGU MUREŞ** (nu produce efecte juridice)\*

 **PRIMAR**

 **Soós Zoltán**

 **HOTĂRÂREA nr. \_\_\_\_\_\_**

**privind modul de acordare a facilităților/gratuităților la transportul public în comun pentru persoanele vârstnice, pensionarii cu domiciliul în Târgu Mureș**

 ***Consiliul local municipal Târgu Mures, întrunit în şedinţă ordinară de lucru****,*

**Având în vedere:**

 Referatul de Aprobare nr.89446/11189/13.12.2021 iniţiat de Primar prin Serviciul Public Administraţia Domeniului Public - Biroul Juridic privind modul de acordare a facilităților/gratuităților la transportul public în comun pentru persoanele vârstnice, pensionarii cu domiciliul în Târgu Mureș **.**

 În conformitate cu prevederile:

* Legea nr.17/2000 privind sistemul asistența socială a persoanelor vârstnice, republicată cu modificările și completările ulterioare;
* Legea nr.263/2010 privind sistemul unitar de pensii publice, cu modificările și completările ulterioare,
* Legea nr.92/2007 a serviciilor publice de transport persoane în unitațile administrativ teritoriale cu modificarile si completările ulterioare;
* Legii nr.52/2003 privind transparenţa decizională în administraţia publică, republicată, cu modificările şi completările ulterioare;
* Ordinul nr. 272/2007 emis de preşedintele Autorităţii Naţionale de Reglementare pentru Serviciile Comunitare de Utilităţi Publice;

 În temeiul art. 129 alin.1, alin.2 lit. b, şi alin.7 lit.n ale art. 139 alin.1 , art. 196 alin. 1 lit. a, din O.U.G. nr. 57/2019 privind Codul Administrativ,

**H o t ă r ă ş t e**

 **Art.1.** Se aprobă modul de acordare a facilităților/gratuităților la transportul public în comun pentru persoanele vârstnice, pensionarii cu domiciliul în Târgu Mureș după cum urmează:

* a) persoanele vârstnice definite conform Art. 1 alin. (4) din Legea nr. 17/2000 și pensionarii ale căror venituri înregistrate pe cuponul de pensie la rubrica "Total drepturi” sunt de până la 2500 lei;
* b)persoanele vârstnice veterani de război, deportați, deținuți politici sau revoluționari cu domiciliul în Târgu Mureș și soțiile acestora care au calitatea de întreținut deoarece nu au venituri proprii.

 **Art.2**. Pentru acordarea facilităților la transportul public în comun, pentru persoanele prevăzute la Art. 1 se acordă, la cerere, abonament valabil pe toate liniile sau pe o singură linie, cu excepția intervalului orar 6,30 - 8,30 si 13:00-16:00, de luni până vineri, excepție care nu se aplică pe perioada vacanței de vară a elevilor.

**Art. 3.** Cu data intrării în vigoare a prezentei hotărâri îsi inceteaza aplicabilitatea orice dispoziții contrare de acordare a facilitatilor pentru pensionarii si persoane vârstnice.

 **Art. 4.**  Cu aducerea la îndeplinire a prevederilor prezentei hotărâri, se încredinţează Executivul Municipiului Târgu Mureş prin Serviciul Public Administraţia Domeniului Public, Directia Economică si SC Transport Local SA.

 **Art. 5.** În conformitate cu prevederile art. 252, alin. (1), lit. c) şi art. 255 din O.U.G. nr. 57/2019 privind Codul Administrativ, precum şi ale art. 3 alin.1 din Legea 554/2004 Legea contenciosului administrativ, prezenta Hotărâre se înaintează Prefectului judeţului Mureş pentru exercitarea controlului de legalitate.

 **Art.6.** Prezenta hotărâre se comunică Serviciului Public Administraţia Domeniului Public, Directiei Economice, SC Transport Local SA.

**Viza de legalitate**

**Secretarul General al Municipiului Târgu Mureş,**

 **BÂTA ANCA VOICHIŢA**

 **Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art 129, art 139 OUG Codul administrativ**